**Javna** **agencija za knjigo Republike Slovenije (v nadaljevanju: JAK)** na podlagi Zakona o Javni agenciji za knjigo Republike Slovenije (Uradni list RS, št. 112/07, 40/12 – ZUJF in 63/13), Zakona o uresničevanju javnega interesa za kulturo (Uradni list RS, št. 77/07 – UPB1, 56/08, 4/10, 20/11, 111/13 in 68/16), Pravilnika o izvedbi postopkov javnega poziva in javnega razpisa s področja knjige (Uradni list RS, št. 107/15) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 62/18) **objavlja**

**Javni razpis za sofinanciranje kulturnih projektov**

**na področju literarne kritike za leto 2019**

(v nadaljevanju: JR4–LITERARNA KRITIKA–2019)

1. **Naziv in sedež naročnika**

Javna agencija za knjigo Republike Slovenije, Metelkova 2b, 1000 Ljubljana.

1. **Predmet in cilji javnega razpisa**

Predmet javnega razpisa je:

* podpora projektom literarne kritike samozaposlenih v kulturi, ki celovito kritiško vrednotijo posamezni avtorski opus, založniški program, žanr ali zvrst, literarni festival ali prireditev skozi daljše časovno obdobje v Sloveniji.

JAK bo kulturne projekte na področju literarne kritike v letu 2019 podprla v skladu z naslednjimi dolgoročnimi cilji:

* podpora projektom literarne kritike, ki pomembno prispevajo k razumevanju področja knjige; slovenskega založništva; slovenske literature, njenega aktualnega stanja in premikov,
* podpora delovanju samozaposlenih na področju literarne kritike,
* zagotavljanje visoke vidnosti in dostopnosti kritiške refleksije.
1. **Obdobje sofinanciranja, okvirna vrednost javnega razpisa, izvedba postopkov sofinanciranja, obdobje za porabo sredstev ter sprememba ali prekinitev sofinanciranja**

Okvirna vrednost razpoložljivih sredstev za izvedbo javnega razpisa znaša 15.000 EUR. JAK bo sofinancirala predvidoma pet (5) projektov literarne kritike v znesku 3.000,00 EUR.

Financirani kulturni projekti na področju literarne kritike morajo biti javno dostopni najkasneje do konca leta 2019.

Na tem javnem razpisu izbrani prijavitelji bodo dodeljena sredstva prejeli za sofinanciranje kulturnega projekta, izvedenega v letu 2019. Sredstva, dodeljena v okviru tega razpisa, morajo biti porabljena v letu 2019 oz. v plačilnih rokih, kot jih bo določal veljavni zakon o izvrševanju proračuna Republike Slovenije ter pogodba o sofinanciranju.

JAK si pridržuje pravico, da ne razdeli vseh okvirno določenih sredstev tega javnega razpisa.

JAK bo v prvi fazi izvedbe tega javnega razpisa preverila izpolnjevanje razpisnih pogojev prijaviteljev, v drugi fazi bo pristojna strokovna komisija vloge prijaviteljev ovrednotila po razpisnih kriterijih, nato bo JAK izdala odločbe o sofinanciranju za leto 2019 ter o višini dodeljenih sredstev za kulturne projekte, sprejete v sofinanciranje.

Če JAK na podlagi rednega ali izrednega nadzora sofinanciranega kulturnega projekta ugotovi, da izbrani kulturni projekt v celoti ali delno ni bil izveden, da je bila izvedba kulturnega projekta neskladna s prijavno vlogo ali pogodbo, pomanjkljiva ali na neustrezni ravni, ali da prijavitelj ni upošteval v pogodbi določenih drugih obveznosti, lahko JAK zahteva delno ali celotno vračilo že izplačanih sredstev z zakonitimi obrestmi, pri čemer lahko prekine sofinanciranje na tem javnem razpisu izbranega kulturnega projekta.

Če se v času izvedbe postopkov tega javnega razpisa obseg sredstev, ki je v državnem proračunu namenjen za sofinanciranje JAK, zmanjša do takšne mere, da ne zagotavlja izpolnitve ciljev razpisa, lahko JAK postopek razpisa ustavi, v primeru že izdanih odločb izda nadomestne odločbe, s katerimi ustrezno spremeni odločitev o sofinanciranju kulturnih projektov oziroma spremeni ali prekine že sklenjene pogodbe o sofinanciranju kulturnih projektov.

Vsa tveganja pri izvajanju kulturnega projekta pred izdajo odločbe in podpisom pogodbe o sofinanciranju izbranega kulturnega projekta nosi prijavitelj.

1. **Pogoji za sodelovanje na javnem razpisu**

Prijavitelji na javnem razpisu morajo izpolnjevati naslednje pogoje:

* da so vpisani v razvid samozaposlenih na področju kulture pri Ministrstvu za kulturo RS, da delujejo na področju literarne kritike in imajo stalno bivališče v Republiki Sloveniji;
* da so v obdobju 2018–2019 objavljali književne kritike v literarnih revijah, na kulturnih straneh dnevnega tiska in v drugih tiskanih in spletnih medijih s kulturnimi vsebinami v slovenskem jeziku;
* da prijavljajo projekt literarne kritike v slovenskem jeziku v obsegu do 15.000 znakov, tj. polovica avtorske pole, ki predstavlja celovito kritiško oceno posameznega avtorskega opusa živečega slovenskega ustvarjalca, založniškega programa, žanra ali zvrsti, literarnega festivala ali prireditve v Sloveniji,
* da podajajo le eno vlogo in prijavljajo samo en projekt, ki bo v celoti realiziran do konca leta 2019;

da se strinjajo z objavo kulturnega projekta/kritiškega besedila v tiskanih in spletnih izdajah časopisa Delo **ali** da priložijo prijavni vlogi pismo o nameri o objavi kulturnega projekta v drugem tiskanem in/ali spletnem mediju v Sloveniji do konca leta 2019;

da dovoljujejo Javni agenciji za knjigo RS uporabo dela ali celote kulturnega projekta/kritiškega besedila v tujejezičnih publikacijah za promocijo v tujini in drugih promocijskih publikacijah, katerih izdajatelj je JAK.

1. **Kriteriji za ocenjevanje prijav**

**Literarna kritika:**

|  |  |  |
| --- | --- | --- |
|  | **Razpisni kriteriji** | **Možno št. točk** |
| 1. | Reference avtorjevega dela, obseg opusa in prepoznavnost na področju literarne kritike. | 10  |
| 2. | Kakovost in izvedljivost prijavljenega projekta literarne kritike ter njegov pomen za razvoj vrednotenja in uveljavitev področja knjige.  | 15  |
| 3.  | Pomen in doseg medijev, v katerih je prijavitelj objavljal literarne kritike v obdobju 2018-2019, ter pomen in doseg medija, v katerem bo objavljen prijavljeni projekt literarne kritike v letu 2019. | 5  |
|  | **Skupno število točk** | **30** |

1. **Uporaba kriterijev in povzetek načina ocenjevanja vlog**

Najvišje možno število prejetih točk za projekt je 30. Najnižje število točk za sprejetje kulturnega projekta v financiranje je 25 (spodnji točkovni prag).

Za sofinanciranje bodo izbrani projekti, ki bodo v postopku izbire po kriterijih javnega razpisa ocenjeni višje. V primeru, da skupni znesek sofinanciranja projektov, ki so presegli minimalni prag, preseže znesek razpisnih sredstev, bodo sredstva dodeljena projektom, ki so pri ocenjevanju prejeli več točk.

JAK bo predvidoma sofinancirala pet (5) kulturnih projektov.

1. **Razpisni rok in način oddaje vlog**

Vloga mora biti izpolnjena na predpisanih razpisnih obrazcih in mora vsebovati vse obvezne priloge in podatke, določene v razpisni dokumentaciji.

Dokumentacija javnega razpisa je na voljo na spletni strani JAK [www.jakrs.si](http://www.jakrs.si). Dokumentacijo javnega razpisa lahko zainteresirani v roku javnega razpisa dvignejo v glavni pisarni JAK vsak delovnik med 10. in 12. uro.

Prijava je vložena pravočasno, če jo JAK prejme, preden se izteče rok za vložitev prijav. Če se prijava pošlje priporočeno po pošti, se za dan, ko JAK prejme prijavo, šteje dan oddaje na pošto. Enako velja za elektronsko prijavo, ki jo mora JAK prejeti, preden se izteče rok za vložitev prijav.

Prijavitelji morajo v celoti izpolnjeno vlogo v predpisanem roku poslati s priporočeno pošto ali jo oddati osebno vsak delavnik med 10. in 12. uro na naslov: Javna agencija za knjigo RS, Metelkova 2b, 1000 Ljubljana.

Rok za zbiranje prijav prične teči na dan objave javnega razpisa v Uradnem listu RS in na spletni strani JAK dne **8. 3. 2019** ter traja doizteka zadnjega dne roka za oddajo vlog, ki je **8. 4. 2019.**

Vlogo je treba oddati v zaprti kuverti in na sprednjo stran kuverte napisati »NE ODPIRAJ – VLOGA NA JAVNI RAZPIS JR4–LITERARNA KRITIKA–2019«. Na hrbtni strani kuverte je obvezna navedba naziva in naslova prijavitelja.

Hkrati mora prijavitelj najkasneje tega dne prijavni obrazec za področje poslati po elektronski pošti na naslov: knjige.projektni@jakrs.si v tekstovnem dokumentu (npr. Word, Open Office), zadeva/subject elektronskega sporočila pa naj vsebuje ime in priimek prijavitelja s pripisom Literarna kritika.

Za popolno se šteje vloga, ki je do izteka roka razpisa vložena v pisni obliki in poslana po elektronski pošti.

1. **Način obravnavanja vlog in odločanje o izboru**

Vloge, ki ne bodo izpolnjene v celoti, na originalnih, datiranih, žigosanih in podpisanih prijavnih obrazcih in ki ne bodo v celoti oddane tako v elektronski kot v fizični obliki oz. ne bodo izpolnjene v skladu z zahtevami dokumentacije tega javnega razpisa, se bodo štele kot nepopolne.

JAK bo prijavitelje, katerih vloge bodo formalno nepopolne, pozvala, da jih dopolnijo v roku petih (5) dni po prejetju poziva k dopolnitvi. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave.

Za prepozne bodo štele vloge, ki ne bodo oddane priporočeno po pošti in po elektronski pošti do **vključno 8. 4. 2019** oz. do tega dne ne bodo v poslovnem času oddane v glavni pisarni JAK. Nepravočasne vloge bodo izločene iz nadaljnje obravnave s sklepom o zavrženju.

Prijavitelji, ki ne bodo izpolnjevali predhodno navedenih pogojev, bodo kot neupravičene osebe izločeni iz nadaljnje obravnave s sklepom o zavrženju.

Oddaja vloge pomeni, da se predlagatelj strinja z vsemi pogoji in kriteriji javnega razpisa.

Pravočasne vloge in popolne vloge upravičenih oseb bodo predložene v obravnavo pristojni strokovni komisiji JAK.

O dodelitvi sredstev bo na podlagi poročila pristojne strokovne komisije JAK odločila direktorica JAK z odločbo o sofinanciranju posameznega kulturnega projekta.

Odpiranje vlog bo potekalo 12. 4. 2019 na JAK, Metelkova 2b, 1000 Ljubljana.

1. **Dokumentacija javnega razpisa**

Dokumentacija javnega razpisa obsega:

* besedilo javnega razpisa JR4–LITERARNA KRITIKA–2019,
* prijavni obrazec OBR1–LK 2019
* pismo o nameri – OBR2.

Prijavitelji morajo predložiti v celoti izpolnjeno naslednjo dokumentacijo razpisa:

* prijavni obrazec OBR1–LK 2019 Predstavitev prijaviteljevega dela in kulturnega projekta,
* obvezna priloga 1: bibliografija kritiških objav 2018-2019,
* obvezna priloga 2: pismo o nameri s pravno osebo, ki bo do konca leta 2019 objavila kulturni projekt v tiskanem/spletnem mediju – OBR 2 prilagajo samo prijavitelji, ki ne bodo objavili besedila kulturnega projekta v Delu.
1. **Dodatne informacije**

Dodatne informacije so na voljo na spletni strani JAK [www.jakrs.si](http://www.jakrs.si), na elektronskem naslovu gp.jakrs@jakrs.si oz. pri strokovni svetovalki JAK vsak dan med 10. in 12. uro:

Vlasta Vičič, tel: 01 369 58 26, vlasta.vicic@jakrs.si

Renata Zamida

Direktorica Javne agencije za knjigo RS